| Fraskatisit. *Frascati* |
| --- |
|        |
| *Šv. Petro apaštalo katedra* |
|  |
| 

FraskatisFraskatis

41°49′0″ š. pl. 12°41′0″ r. ilg.﻿ / ﻿41.81667°š. pl. 12.68333°r. ilg.﻿ / 41.81667; 12.68333﻿ (Fraskatis)Koordinatės: 41°49′0″ š. pl. 12°41′0″ r. ilg.﻿ / ﻿41.81667°š. pl. 12.68333°r. ilg.﻿ / 41.81667; 12.68333﻿ (Fraskatis) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Italijos vėliava Italija |
| **Regionas** | Lacijus Lacijus |
| **Provincija** | Romos provincija |
|  |
| **Meras** | Stefano Di Tommaso |
|  |
| **Gyventojų** (2009) | 19 830  |
| **Plotas** | 22 km² |
| **Tankumas** (2009) | 901 žm./km² |
| **Altitudė** | 320 m |
|  |
| **Pašto kodas** | 00044 |
| **Tinklalapis** | comune.frascati.rm.it |
|  **Vikiteka** | Fraskatis |
| **Miesto globėjas (-ai)** | Šv. Pilypas ir Šv. Jokūbas |

**Fraskatis** (it. *Frascati*) – miestas centrinėje Italijoje, Lacijaus regione, Romos provincijoje. Išsidėstęs Albano kalnuose, netoli nuo senovinio Tuskulo miesto, apie 20 km į pietryčius nuo Romos. Miestas garsėja *Frascati* baltojo vyno gamyba.

Franskatyje įsikūręs Europos kosmoso institutas (angl. *European Space Research Institute – ESRIN*), Nacionalinis branduolinės fizikos institutas INFN (it. *Istituto Nazionale di Fisica Nucleare – INFN*), Naujų technologijų, energijos ir aplinkos institutas (it. *ENEA (Ente per le Nuove tecnologie, l'Energia e l'Ambiente – ENEA*), Nacionalinės tyrimų tarybos institutas (it. *Institute des Consiglio Nazionale delle Ricerche – ICAR*).

Istorija
--------

Pasak *Liber Pontificalis*, IX a. Fraskatis buvo mažas kaimelis, manytina, kad įkurtas dviem šimtmečiais anksčiau nei teigiama. Pavadinimas tikriausiai kilo iš vietinės malkų rinkimo tradicijos (it. *frasche*); daugumos vietovių aplink miestą pavadinimai reiškia medžius ar mišką. Po Tuskulo miesto sugriovimo 1191 m. gyventojai persikėlė į Fraskatį, taip padidindami jo gyventojų skaičių. Popiežius Inocentas III patvirtino miesto priklausomybę Laterano Šv. Jono bazilikai. Per sekančius šimtmečius miesto teritorija buvo smarkiai nualinta dažnų puldinėjimų. Todėl 1460 m. miestas buvo įtvirtintas sienomis.

1518 m. IX a. sunaikintos bazilikos vietoje buvo įkurta ligoninė, pavadinta Šv. Sebastiano garbei. 1616 m. rugsėjo 15 d. Šv. Juozapas Kalesancijus mieste įsteigė pirmąją viešą ir nemokamą mokyklą Europoje. 1757 m. miesto centre buvo atidarytas „Valle" teatras, 1761 m. globėjo kardinolo Jorko hercogo Henrio Stiuarto iniciatyva miesto tvirtovė buvo perstatyta į rūmus. 1809 m. Fraskatis buvo aneksuotas Prancūzijos imperijos ir paskirtas Romos kantono sostine.

1837 m. Romą užplūdus maro epidemijai, 5 000 žmonių pasitraukė į Fraskatį. Nuo tada Fraskačio vėliavos spalvos yra tokios pačios kaip Romos, geltona ir raudona. 1884 m. miestui tapus Italijos karalystės dalimi, buvo nutiestas Romos–Fraskačio geležinkelis.

Antrojo pasaulinio karo metu miestas smarkiai nukentėjo nuo bombardavimų, apie 50 % miesto pastatų, įskaitant daugumą paminklų, vilų buvo sugriauti.

Soros vila 2008 m.

Saleziečiai
-----------

Nuo XX a. pradžios Soros viloje (it. *Villa Sora*) veikia saleziečių mokykla (it. *Collegio Salesiano*).

1956 m. uždarius lietuvių gimnaziją Kastelnuovoje, į Fraskatį persikėlė vienuoliai lietuviai. *Via Colonna 2* gatvėje buvo įkurti saleziečių namai *Lituani Don Bosco*, renkamos lėšos bendrabučiui įsigyti. Čia darbavosi Juozas Zaliauskas, Pranas Gavėnas, Mečys Burba; kurie leido žurnalą „Saleziečių balsas". Lietuvai atgavus Nepriklausomybę, vienuoliai išvyko į tėvynę atkurti Ordino veiklą.

Miestai partneriai
------------------

Miestai, su kuriais Fraskatis yra užmezgęs partnerystės ryšius:

* Vokietija Bad Godesbergas, Vokietija
* Prancūzija Sen Klu, Prancūzija
* Belgija Kortreikas, Belgija
* Jungtinė Karalystė Vindzoras ir Meidenhedas, Jungtinė Karalystė.

Išnašos
-------

1. ↑  Saleziečiai pradėjo Generalinę kapitulą
2. ↑  Iš arti ir toli // Draugas, 1969-07-1, psl. 8
3. ↑  Tarnystė Dievui ir žmonėms[neveikianti nuoroda]


|  |  |
| --- | --- |
|  | **Vikiteka: Fraskatis** – vaizdinė ir garsinė medžiaga  |